**แผนปฏิบัติการชุมชนสัมพันธ์และการมีส่วนร่วมของประชาชน สำนักงานตำรวจแห่งชาติ**

**ประจำปีงบประมาณ พ.ศ.2559**

**ความเป็นมา**

ด้วยพระราชกฤษฎีกาว่าด้วยหลักเกณฑ์และการบริหารกิจการบ้านเมืองที่ดี พ.ศ.๒๕๔๖ แผนพัฒนาเศรษฐกิจและสังคมแห่งชาติ ฉบับที่ 11 (พ.ศ.2555–2559) ระเบียบสำนักงานตำรวจแห่งชาติว่าด้วยการส่งเสริมให้ประชาชน ชุมชน ท้องถิ่น และองค์กรมีส่วนร่วมในกิจการตำรวจ พ.ศ.2551 นโยบายของรัฐบาล ยุทธศาสตร์สำนักงานตำรวจแห่งชาติ (พ.ศ.2555–2564) ยุทธศาสตร์การส่งเสริม ให้ประชาชน ชุมชน ท้องถิ่น และองค์กรมีส่วนร่วมในกิจการตำรวจ และนโยบายการบริหารราชการ ของผู้บัญชาการตำรวจแห่งชาติ ประจำปีงบประมาณ พ.ศ.2559 ได้กำหนดวิสัยทัศน์ พันธกิจ ประเด็นยุทธศาสตร์ เป้าประสงค์ กลยุทธ์และหน่วยรับผิดชอบนำกลยุทธ์ไปสู่การปฏิบัติ เพื่อให้อาชญากรรมลดลง สร้างความสงบสุขให้เกิดแก่สังคมและให้ประชาชนอยู่อย่างปลอดภัย สำนักงานตำรวจแห่งชาติ จึงได้จัดทำแผนปฏิบัติการชุมชนสัมพันธ์และการมีส่วนร่วมของประชาชน สำนักงานตำรวจแห่งชาติประจำปีงบประมาณ พ.ศ.2559 ขึ้นเพื่อเป็นกรอบในการปฏิบัติงาน

**วิสัยทัศน์สำนักงานตำรวจแห่งชาติ**

**“เป็นตำรวจมืออาชีพ เพื่อความผาสุกของประชาชน”**

**พันธกิจสำนักงานตำรวจแห่งชาติ**

ข้อ 1 ถวายความปลอดภัยสำหรับองค์พระมหากษัตริย์ พระราชินี พระรัชทายาท ผู้สำเร็จราชการแทนพระองค์ พระบรมวงศานุวงศ์ ผู้แทนพระองค์และพระราชอาคันตุกะ ให้บังเกิดประสิทธิภาพสูงสุด

ข้อ 2 บังคับใช้กฎหมาย อำนวยความยุติธรรม ให้บริการประชาชนด้วยความเสมอภาคเป็นธรรม ตามหลักธรรมาภิบาล

ข้อ 3 รักษาความสงบเรียบร้อย ความปลอดภัยในชีวิตและทรัพย์สินของประชาชนและชุมชน และรักษาความมั่งคงของราชอาณาจักรให้เป็นที่เชื่อมั่นและศรัทธา

ข้อ 4 ร่วมกันสร้างเครือข่ายชุมชนและองค์การทุกภาคส่วน ในการแก้ไขปัญหาของสังคมโดย ยึดประชาชนเป็นศูนย์กลาง

ข้อ 5 พัฒนาบุคลากรให้มีความเป็นมืออาชีพ เพื่อสร้างความเข้มแข็งขององค์การ

ข้อ 6 ปฏิบัติภารกิจและช่วยเหลือการพัฒนาประเทศตามนโยบายรัฐบาลให้เกิดผลสัมฤทธิ์

**ยุทธศาสตร์สำนักงานตำรวจแห่งชาติ พ.ศ.2555-2564**

ยุทธศาสตร์ที่ 2 เป้าประสงค์ที่ 2.2 ผู้รับบริการมีความพึงพอใจต่อการปฏิบัติงานของตำรวจ โดยลดความหวาดกลัวภัยอาชญากรรมของประชาชน กลยุทธ์ ๒.๒.๓ ปรับทัศนคติ และวิธีการทำงาน ที่มุ่งเน้นผลสัมฤทธิ์โดยยึดประชาชนและชุมชนเป็นศูนย์กลาง และกลยุทธ์ 2.2.4 นำประชาชนเข้ามา มีส่วนร่วมในกิจการตำรวจ

/ยุทธศาสตร์ที่ 3…

- 2 -

ยุทธศาสตร์ที่ 3 การมีส่วนร่วมของประชาชนและเครือข่ายการปฏิบัติงานของตำรวจ

เป้าประสงค์ 3.1 การมีส่วนร่วมของประชาชน เครือข่ายภาครัฐ และภาคเอกชน ที่เข้ามีส่วนร่วมในการแก้ไขปัญหาอาชญากรรมและให้บริการมีความเข้มแข็ง

เป้าประสงค์ 3.2 การมีส่วนร่วมของประชาชน เครือข่ายภาครัฐ และภาคเอกชน ที่เข้ามีส่วนร่วมในการแก้ไขปัญหาอาชญากรรมและให้บริการมีความพึงพอใจ

เป้าประสงค์ 3.3 กฎหมาย กฎ ระเบียบ คำสั่ง และข้อบังคับต่างๆ ที่เกี่ยวข้องเอื้อต่อการเข้ามามีส่วนร่วมของประชาชน เครือข่ายภาครัฐและภาคเอกชน

เป้าประสงค์ 3.4 หน่วยงานและบุคลากรนำแนวคิดการมีส่วนร่วมของประชาชนเครือข่ายภาครัฐ และภาคเอกชนมาใช้ในการแก้ไขปัญหาอาชญากรรมและให้บริการประชาชน

**วิสัยทัศน์ของผู้บัญชาการตำรวจแห่งชาติ ประจำปีงบประมาณ พ.ศ. 2559**

**“เป็นหลักประกันความยุติธรรม และความปลอดภัยในชีวิตและทรัพย์สินของประชาชน ที่มีมาตรฐานสากล”**

**นโยบายของผู้บัญชาการตำรวจแห่งชาติ ประจำปีงบประมาณ พ.ศ. 2559**

ข้อ 1การพิทักษ์ ปกป้อง และเทิดพระเกียรติเพื่อความจงรักภักดีต่อสถาบันพระมหากษัตริย์

ข้อ 2 การรักษาความมั่นคงและความสงบเรียบร้อยในสังคม

ข้อ 3 การป้องกันปราบปรามและลดระดับอาชญากรรม

3.1 มุ่งเน้นการป้องกันอาชญากรรมเป็นเป้าประสงค์หลัก ด้วยการควบคุมอาชญากรรม ทั้งในมิติของอัตราการเกิดเหตุ และระดับความรุนแรงของการเกิดเหตุ เพื่อให้ประชาชนรู้สึกหวาดกลัวภัยอาชญากรรมน้อยลง และหากเกิดคดีขึ้น ต้องเร่งจับกุมให้ได้โดยเร็ว

3.2 การปฏิบัติงานของตำรวจ ต้องทำให้เป็นหลักประกันด้านความปลอดภัยและความยุติธรรมที่มีมาตรฐาน โดยยึดประชาชนเป็นศูนย์กลาง **ส่งเสริมให้องค์กรปกครองส่วนท้องถิ่น องค์กรภาคเอกชน และประชาชนมีส่วนร่วมในกิจการตำรวจ**

3.3 การควบคุมสถานที่เสี่ยง แหล่งมั่วสุม รวมทั้งแหล่งอบายมุขต่างๆ ให้ดำเนินการตาม นโยบายการจัดระเบียบสังคม การปราบปรามการซื้อขายอาวุธปืนผิดกฎหมายอย่างจริงจังและให้มีการระดมกวาดล้างอาชญากรรมอย่างต่อเนื่อง

3.4 พัฒนาศักยภาพบุคลากร และระบบงาน ของงานสืบสวน งานสอบสวน งานนิติวิทยาศาสตร์ และงานป้องกันปราบปรามอาชญากรรม และส่งเสริมสนับสนุนให้นำเทคโนโลยีมาใช้ในการปฏิบัติงาน ทั้งระบบ

/3.5 จัดทำฐานข้อมูล…

- 3 -

3.5 จัดทำฐานข้อมูลด้านการสืบสวน เช่น แผนประทุษกรรม ประวัติผู้ต้องหา หมายจับ เป็นต้น ให้เชื่อมโยงกันทั้งประเทศ และให้ทุกหน่วยสร้างเครื่องมือสืบสวนล่วงหน้าไว้ให้ครบถ้วน เช่น จุดติดตั้งกล้องโทรทัศน์วงจรปิด การเชื่อมสัญญาณกล้อง และข้อมูลท้องถิ่นอื่นๆ เป็นต้น

3.6 จัดตั้งศูนย์ประสานงานและแก้ไขปัญหาคนหาย/เด็กหายพลัดหลงและศพนิรนามเพื่อให้มีการตรวจสอบ ติดตามคนหาย เด็กหายพลัดหลง หรือศพนิรนาม และมีการประสานงานกับหน่วยงานที่เกี่ยวข้องอย่างเป็นระบบ

3.7 ขับเคลื่อนนโยบายสำคัญต่างๆ ของรัฐบาลให้ปรากฏผลชัดเจนเป็นรูปธรรม เช่น การปราบปรามการละเมิดทรัพย์สินทางปัญญา การค้ามนุษย์ การทำลายทรัพยากรธรรมชาติและสิ่งแวดล้อม รวมถึงการลักลอบค้าสัตว์ป่าและพันธุ์พืชโดยผิดกฎหมาย เป็นต้น

ข้อ 4 การแก้ไขปัญหายาเสพติดในทุกมิติ

ข้อ 5 การเร่งรัดขับเคลื่อนกระบวนการปฏิรูปองค์กรตำรวจในยุคประชาคมอาเซียน

ข้อ 6 การเสริมสร้างความสามัคคี และการบำรุงขวัญข้าราชการตำรวจ

สถานการณ์ทั่วไป

จากความเจริญก้าวหน้าทางด้านวิทยาการ เทคโนโลยี รวมถึงภัยพิบัติทางธรรมชาติ ที่มีผลกระทบก่อให้เกิดปัญหาทางสังคม และวิกฤตการณ์ทางเศรษฐกิจหลายประการ เช่น อาชญากรรม ยาเสพติด การพัฒนาทางการเมืองที่เกี่ยวข้องกับเรื่องสิทธิมนุษยชน สิทธิเสรีภาพของประชาชนตามรัฐธรรมนูญ การตรวจสอบของสื่อมวลชนและภาคเอกชนต่างๆ และการเข้าสู่ประชาคมอาเซียน ทำให้สำนักงานตำรวจแห่งชาติ จำเป็นต้องทบทวน และปรับปรุงกลไกการบริหารงานให้ทันต่อการเปลี่ยนแปลง เพื่อให้เกิดความพร้อมทั้งบุคลากรและระบบการทำงานภายในองค์กร ทั้งในแง่ของการสร้างองค์ความรู้ และการประยุกต์ใช้เทคโนโลยีที่เหมาะสมมาผสมผสานร่วมกัน เพื่อนำไปสู่ประสิทธิภาพและประสิทธิผลตามนโยบายรัฐบาล

ในการป้องกันและแก้ไขปัญหาอาชญากรรม เพื่อสร้างความสงบสุขให้เกิดแก่สังคมและ ให้ประชาชนอยู่อย่างปลอดภัยในชีวิตและทรัพย์สินนั้น ที่ผ่านมาการปราบปรามอาชญากรรม ประสบผลสำเร็จในระดับหนึ่งแต่ไม่สามารถยุติปัญหาหรือเพิ่มความปลอดภัยในชีวิตและทรัพย์สินได้ อย่างแท้จริง และจากความจำเป็นดังกล่าว สำนักงานตำรวจแห่งชาติ จึงได้ปรับเปลี่ยนยุทธวิธีการดำเนินงานชุมชนสัมพันธ์ หรือการแสวงหาความร่วมมือจากประชาชนจากเชิงรับมาเป็นเชิงรุก โดยมุ่งเน้นให้มีการพัฒนางานชุมชนสัมพันธ์ควบคู่ไปกับการประชาสัมพันธ์ในทุกเครือข่ายของสำนักงานตำรวจแห่งชาติ เพื่อแสวงหาความร่วมมือและเปิดโอกาสให้ประชาชน ชุมชน และองค์กรต่างๆ เข้ามามีส่วนร่วมในการ ให้ข้อมูลข่าวสาร ตลอดจนกำหนดแนวทางแก้ไขปัญหาอาชญากรรมและยาเสพติดร่วมกัน ซึ่งได้มีการกำหนดยุทธศาสตร์การส่งเสริมให้ประชาชน ชุมชน ท้องถิ่น และองค์กรมีส่วนร่วมในกิจการตำรวจ พ.ศ.2554 เพื่อให้การดำเนินงานเป็นไปอย่างเป็นระบบและเกิดความต่อเนื่อง

/สถานการณ์เฉพาะ…

- 4 -

สถานการณ์เฉพาะ

จากการเปลี่ยนแปลงทางด้านเศรษฐกิจ สังคม วัฒนธรรม โดยเฉพาะ การเมือง ทำให้เกิดความขัดแย้งทางสังคม โดยการแบ่งฝ่าย แตกแยก ก่อให้ขาดความสามัคคีในสังคมอย่างรุนแรง ทำให้ขาดเสถียรภาพทางการเมืองและเศรษฐกิจตกต่ำ จนทำให้เกิดปัญหาความยากจนและความไม่เท่าเทียมกัน ในสังคม ทำให้ปัญหาอาชญากรรมเกิดมากขึ้น ประกอบกับเจ้าหน้าที่ของรัฐบาลในการดูแลความสงบเรียบร้อยและบังคับใช้กฎหมาย ขาดแคลนงบประมาณและกำลังพล จึงจำเป็นต้องอาศัยความร่วมมือจากประชาชนเพื่อช่วยในการป้องกันอาชญากรรมที่เกิดขึ้น

สภาพปัญหา

การดำเนินงานชุมชนสัมพันธ์และงานการมีส่วนร่วมของประชาชนที่ผ่านมา ประสบกับปัญหาการขาดแคลนกำลังพลในระดับปฏิบัติ โดยเฉพาะเจ้าหน้าที่ตำรวจระดับผู้บังคับหมู่และในการปฏิบัติงานของเจ้าหน้าที่ตำรวจผู้ปฏิบัติงานชุมชนสัมพันธ์ต้องปฏิบัติงานหลายหน้าที่ และขาดความรู้ความเข้าใจ ในงานการมีส่วนร่วมของประชาชน อีกทั้ง ผู้บังคับบัญชาในแต่ละระดับโดยเฉพาะหัวหน้าสถานีตำรวจบางส่วนยังไม่เข้าใจและไม่ให้ความสำคัญต่องานชุมชนสัมพันธ์ และการมีส่วนร่วมของประชาชน ทำให้เจ้าหน้าที่ผู้ปฏิบัติงานขาดขวัญและกำลังใจในการปฏิบัติงาน

**ภารกิจ**

สำนักงานตำรวจแห่งชาติ กำหนดทิศทางและแนวทางการปฏิบัติ อำนวยการ กำกับ ดูแล ให้หน่วยปฏิบัติในพื้นที่ดำเนินงานชุมชนสัมพันธ์และงานการมีส่วนร่วมของประชาชนในกิจการตำรวจ ให้เป็นไปตามยุทธศาสตร์ และระเบียบที่เกี่ยวข้องของสำนักงานตำรวจแห่งชาติ เพื่อความสอดคล้องของงบประมาณ กับแผนงานและโครงการที่ต้องดำเนินการ ให้เกิดประโยชน์และเป็นไปอย่างมีประสิทธิภาพสูงสุด

**การปฏิบัติ**

กลยุทธ์ตามแผนปฏิบัติการชุมชนสัมพันธ์ และการมีส่วนร่วมของประชาชน สำนักงานตำรวจแห่งชาติ ประจำปีงบประมาณ พ.ศ.๒๕๕9 จะเป็นการดำเนินงานแบบบูรณาการ งานชุมชนสัมพันธ์และ งานการมีส่วนร่วมของประชาชนเข้าด้วยกัน ซึ่งมีลักษณะการดำเนินการ ดังนี้

1) การปฏิบัติงานของเจ้าหน้าที่ตำรวจชุดปฏิบัติการชุมชนสัมพันธ์ในพื้นที่เป้าหมาย ให้ปฏิบัติงานตลอดปีงบประมาณภายใต้กรอบงบประมาณที่ได้รับจัดสรร

2) การคัดเลือกชุมชนเป้าหมายเพื่อเข้าปฏิบัติงาน ให้พิจารณากำหนดพื้นที่ชุมชนเป้าหมาย ออกเป็น 2 ลักษณะ 1) ชุมชนใกล้ตัว 2) ชุมชนไกลตัว ที่ไกลออกไป และทำการวิเคราะห์ จัดลำดับความสำคัญประกอบความต้องการ รวมถึงความพร้อมของประชาชนในชุมชนนั้นๆ โดยเรียงลำดับความสำคัญ ดังนี้

/อันดับ 1 มีปัญหา…

- 5 –

**อันดับ 1 มีปัญหาอาชญากรรมในระดับสูง**

**อันดับ 2 มีปัญหาการแพร่ระบาดของยาเสพติด**

**อันดับ ๓ มีปัญหาความขัดแย้งสูง**

เมื่อคัดเลือกได้แล้วให้เข้าไปดำเนินการจัดตั้ง วางระบบ และพัฒนาจนชุมชนหรือหมู่บ้านนั้นสามารถดำเนินการได้ด้วยตนเอง

3) พื้นที่เป้าหมาย ในการปฏิบัติงานชุมชนสัมพันธ์และการมีส่วนร่วมของประชาชน ในกิจการตำรวจ ประจำปีงบประมาณ พ.ศ.2559 จำนวนไม่น้อยกว่า 4,401 หมู่บ้าน/ชุมชน โดยให้ ทุกสถานีจะต้องเข้าปฏิบัติงานอย่างน้อยจำนวน 5 หมู่บ้าน/ชุมชน โดยเป็นหมู่บ้านที่เข้าดำเนินการใหม่จำนวน 3 หมู่บ้าน/ชุมชน และพิจารณาคัดเลือกหมู่บ้านที่เคยเข้าดำเนินการมาแล้วเมื่อปีงบประมาณ พ.ศ.2558 มาดำเนินการซ้ำอีก

4) การดำเนินการจัดกิจกรรม/โครงการของชุดปฏิบัติการชุมชนสัมพันธ์ให้กำหนดเวลา ในการดำเนินงานโดยไม่กระทบต่อการประกอบอาชีพและการประกอบพิธีทางศาสนาของประชาชน

5) การฝึกอบรมอาสาสมัครช่วยเหลือกิจการตำรวจ โดยการคัดเลือกประชาชน ที่สมัครใจเข้าเป็นสมาชิกอาสาสมัครช่วยเหลือกิจการตำรวจ ร่วมปฏิบัติงานกับเจ้าหน้าที่ตำรวจ จำนวน 477 สถานี (คัดเลือกจากสถานีตำรวจที่มีสถิติการเกิดคดีลักทรัพย์สูงตามลำดับ) สถานี ละ 50 คน เพื่อสร้างเครือข่ายอาสาสมัครช่วยเหลือกิจการตำรวจ การคัดเลือกประชาชน การฝึกอบรม ให้ดำเนินการตามแนวทาง ตามระเบียบสำนักงานตำรวจแห่งชาติ ว่าด้วยการส่งเสริมให้ประชาชน ชุมชน ท้องถิ่นและองค์กร มีส่วนร่วมในกิจการตำรวจ พ.ศ.2551

6) การอบรมเยาวชนสัมพันธ์ มีเป้าหมายให้ความรู้ด้านการป้องกันอาชญากรรม ยาเสพติด การลดอุบัติภัย การลดความขัดแย้ง และการยึดมั่นในสถาบันชาติ ศาสนา พระมหากษัตริย์ แก่นักเรียน นักศึกษาที่อยู่ในกลุ่มเสี่ยงและมีพฤติกรรมทางลบ ตามสถานศึกษา ในระดับต่างๆ ทั้งสายสามัญและ สายอาชีพในพื้นที่รับผิดชอบ โดยเข้าดำเนินการอย่างต่อเนื่องอย่างน้อยเดือนละ 1 ครั้ง โดยแบ่งเป็น

(1) สถานีตำรวจที่มี ผู้กำกับการ เป็นหัวหน้าสถานี เข้าดำเนินการตามสถานศึกษา อย่างน้อย 5 แห่ง หรือหากมีน้อยกว่าจำนวนที่กำหนดให้ดำเนินการเท่าที่มีตามจำนวนสถานศึกษาในพื้นที่รับผิดชอบ

(๒) สถานีตำรวจที่มี สารวัตรใหญ่ เป็นหัวหน้าสถานี เข้าดำเนินการตามสถาบันการศึกษา อย่างน้อย 3 แห่ง หรือหากมีน้อยกว่าตามจำนวนที่กำหนดให้ดำเนินการเท่าที่มีตามจำนวนสถานศึกษาในพื้นที่รับผิดชอบ

/(๓) สถานีตำรวจ…

- 6 -

(๓) สถานีตำรวจที่มี สารวัตร เป็นหัวหน้าสถานี เข้าดำเนินการตามสถานศึกษา อย่างน้อย 2 แห่ง หรือหากมีน้อยกว่าตามจำนวนที่กำหนดให้ดำเนินการเท่าที่มีตามจำนวนสถานศึกษาในพื้นที่รับผิดชอบ

7) พัฒนากำลังพลชุดปฏิบัติการชุมชนสัมพันธ์ โดยให้ความรู้ความเข้าใจงานชุมชนสัมพันธ์ เพื่อนำไปปฏิบัติงานได้อย่างมีประสิทธิภาพ เมื่อเข้าปฏิบัติงานในหมู่บ้าน/ชุมชนเป้าหมายแล้วให้มอบหมายให้แต่ละคนดูแลรับผิดชอบ 1 หมู่บ้าน/ชุมชน เพื่อเป็นการสร้างพื้นฐานให้หมู่บ้าน/ชุมชน นั้นๆ

8) สถานีตำรวจ แสวงหาความร่วมมือจากประชาชน ในการให้ข้อมูลและข่าวสาร เพื่อเพิ่มประสิทธิภาพในการป้องกันปราบปรามอาชญากรรม ยาเสพติด โดยการพัฒนาและขยายโครงการหรือกิจกรรมในรูปแบบต่าง ๆ

9) สถานีตำรวจ เสริมสร้างความรู้ ความเข้าใจ และสร้างจิตสำนึกในการปฏิบัติงาน ชุมชนสัมพันธ์ และการบริหารงานแบบมีส่วนร่วมของประชาชนในกิจการตำรวจ แก่ข้าราชการตำรวจ ทุกระดับและประชาชนในหมู่บ้าน/ชุมชน

10) กองบัญชาการ และตำรวจภูธรภาค พัฒนารูปแบบความรู้และเทคโนโลยี เพื่อแสวงหาความร่วมมือระหว่างเจ้าหน้าที่ตำรวจ ประชาชน และหน่วยงานที่เกี่ยวข้องทั้งภาครัฐ และภาคเอกชน ให้เกิดความชัดเจนในวิธีการปฏิบัติ ทั้งสามฝ่ายในการให้ความร่วมมือ ช่วยเหลือ และเอื้ออำนวยในการปฏิบัติ

11) ทุกหน่วยงานพัฒนารูปแบบการประชาสัมพันธ์ให้ครอบคลุมและทั่วถึงทุกพื้นที่ในเขตรับผิดชอบ

12) ให้สถานีตำรวจ จัดตั้งหน่วยบริการประชาชนในพื้นที่ที่เหมาะสม เพื่อกระจายการบริการอย่างทั่วถึงตามสภาพพื้นที่และตอบสนองความต้องการของประชาชน

**โดยกำหนดเป็นแผนกลยุทธ์ของแผนปฏิบัติการชุมชนสัมพันธ์และการมีส่วนร่วมของประชาชน สำนักงานตำรวจแห่งชาติ ประจำปีงบประมาณ พ.ศ.2559 ดังนี้**